ταδε συνεγραψαν προσταται ζωπυρος διομεδοντος πλεισταινος αριστειδου πυθοκλης πυθοκλευς πυθοδωρος τεισαρχου κριτοβουλος μηδου και βουλας γραμματευς αριστανδρος αριστωνος περι τας ιερωσυνας του διος του αλσειου. [ο πρια]μενος ταν ιερωσυναν εστω υγιης και ολο[κλαρος] και μη νεωτερος ετεων οκτω εστω και [αλειτ]ουργητος πασαν ταν λειτουργιαν πλαν τριη[ραρ]χιας και λαμπαδαρχιας σπενδετω δε εν τω α[γω]νι των διονυσιων και εν προεδρια καθησθω μετα [τ]ων αλλων ιερεων. στεφανουτω δε και τος νεικωντας τον μακρον δρομον και τους ταν πραταν τα λαμπαδι και τον αγωνα τοις αλσειοις. εχετω δε και κιτωνα πορφυρεον φορειτω δε και στεφανον θαλλινον εχοντα αφαμμα χρυσεον εν τοις συντελουμενοις αγωσιν και χρυσοφορειτω. καρπευσεται δε και το τεμενος καθοτι και ο προτερον ιερευς εκαρπευετο. τον δε τοπον τον εισπορευομενον εν δεξια εκ του σταδιου μεχρι των νακορειων και τα[ς] οικιας ανεισθαι ποτι τας σκανοπαγιας ταις καν[η]φοροις και τος αγερμος και τας αλλας θυσιας τας συντελουμενας ται θεαι. θυοντω δε ο τε μοναρχος και τοι ιεροποιοι υπερ τας πολιος του μηνος του αλσειου τα δεκατα βουν μη ελασσονος αξιον δραχμαν πεντακοσιαν και οιν μη ελασσονος αξιον δραχμαν τριακοντα και των λαμπαδαρχων εκαστος υν μη ελασσονος αξιαν δραχμαν εκατον και ο αγωνοθετας υν μη ελασσονος αξιαν δραχμαν εκατον και των δαμων εκαστος οιν μη ελασσονος αξιον δραχμων εικοσι πεντε. θυοντω δε και τοι στραταγοι του υακινθιου μηνος τα δευτερα τωι διι τωι αλσειωι βουν μη ελασσονος αξιον δραχμων τριακοσιων και πομπευ[---]οντω μετα του ιερεως και αγωνοθ[ετα] και γυμνασιαρχου και υπογυμνασιαρχου τοι δε [ε]φηβοι και τοι παιδες μετ αυτων εν οπλοις. θυετω δε ο γυμνασιαρχος εν τα αυτα αμερα τον [---]. και του[των] [τω]ν ιερειων τον μεν βουν μη ελασσονος αξιον δρ[αχμαν] [---] θυετω δε και ο αγωνοθετας τα αυτα [αμερα βουν μη ελα]σσονος αξιον δραχμων εκατον [και -----------------] μη ελασσονος [αξιον δραχμαν --------------]λονο [----------------------] [--------]ο[-]ειπ[--]στι[------] [------]αιπ[-]ρα[-----------] [--- πα]ραδοτωσα[ν] λο[γον --------] [-------------------- τοι] [δε πω]ληται μισ[θω]σαν[τω] ταν [τελεταν του ιερεως κατα] τα νομιζομενα και ταν δ[ι]αγραφαν ταν[δε ανα]γραψαι εις [σ]ταλαν λιθιναν και αναθ[εμε]ν παρα τον βωμον τον του διο[ς τ]ου αλσειου. το δε γ[ε]νομενον αναλωμα [ες] τα[ς θ]υσια[ς] τας συντε[λου]μενας υπο των προσταταν ε[πι τ]αι π[ρα]σ[ει τας] [ι]ερωσυνας και ταν τελεταν και ταν [στ]αλαν [και] [τ]αν αναγραφαν τας δ[ι]αγρ[αφ]ας αποτελεσ[αντ]ω τοι προσταται ο δε πριαμενος ταν ιερωσ[υναν] καταβαλει και ταυτα [α]μα [τ]αι πραται καταβο[λαι] [και] τας αλλας τειμας αι δε κα μη καταβαληι κα[τα] γεγραπται αποτεισατωι διπλασιον.
Kos Isl. — Kos — 1st c. BC
 1st c. BC